**Kontakt pre médiá:**

Juraj Redeky

TAKTIQ COMMUNICATIONS sro

+421 911 478 280

[juraj.redeky@taktiq.com](mailto:juraj.redeky@taktiq.com?subject=TS%20-%20LOGI%20)

**Logitech predstavil Flip Folio – štýlovú ochranu a pohodlné písanie na iPade**

*Nové puzdro s klávesnicou pre iPad Pro a iPad Air prináša viac zábavy a pohodlia do života na cestách*

**Slovensko 11. júna 2025** – Spoločnosť Logitech predstavila [Flip Folio](https://www.logitech.com/cs-cz/shop/p/flip-folio), ochranné puzdro s magneticky prichytenou klávesnicou pre iPad Pro a iPad Air, ktoré je dostupné od dnešného dňa aj na Slovensku. Flip Folio udrží krok s vašim životným štýlom, nech už si užívate video, sledujete sociálne siete alebo sa na cestách venujete práci a kreatívnym projektom. Na rozdiel od existujúcich puzdier s klávesnicou pre iPad je nová plnohodnotná oddelená Bluetooth klávesnica s kompaktným dizajnom flexibilnejšia a umožňuje ľahko nastaviť pracovné prostredie tak, aby čo najviac vyhovovalo vašim predstavám.

„*Flip Folio sme navrhli s cieľom, aby bola práca s iPadom zábavná aj funkčná a aby ste sa mohli sústrediť na to, čo je dôležité,"* povedal Joseph Mingori, generálnyriaditeľ divízie mobilných a audio riešení spoločnosti Logitech*. „Flip Folio zlepšuje každodenné zážitky pri sledovaní a správe sociálnych sietí alebo e-mailov tým, že poskytuje mobilitu a konektivitu, takže ľudia môžu kdekoľvek robiť čo ich baví.“*

Keď klávesnicu nepoužívate, môžete ju magneticky pripnúť k zadnej strane puzdra, takže je bezproblémovo uložená a ľahko sa prenáša. Puzdro poskytuje komplexnú ochranu iPadu (spredu aj zozadu), čo je ideálne v situáciách, keď ste v pohybe a nesiete si tablet alebo keď ho pri transporte vkladáte do tašky. Vďaka možnosti spárovania s viacerými zariadeniami môžete klávesnicu ľahko zdieľať medzi iPadom, telefónom, či inými zariadeniami s Bluetooth. Znamená to bezproblémovú konektivitu naprieč vašim ekosystémom.

**Navrhnuté s ohľadom na udržateľnosť**

Flip Folio kladie dôraz aj na udržateľnosť. Obsahuje minimálne 37% certifikovaného recyklovaného plastu z vyradenej spotrebnej elektroniky, takže plastom dáva na konci ich životného cyklu druhý život. Hliník sa vyrába nízko uhlíkovými procesmi a všetky papierové obaly pochádzajú zo zodpovedne spravovaných zdrojov certifikovaných FSC.

**Cena a dostupnosť**

Flip Folio je na Slovensku k dispozícii u vybraných partnerov v grafitovej farbe pre 11 a 13 palcové modely iPad Pro (M4) a iPad Air (M2, M3 a 5. generáciu). Odporúčaná maloobchodná cena je 179€ (11“ modely) a 199€ (13“ modely). V priebehu roku budú dostupné aj ďalšie farebné varianty.

***Poznámka:*** Pri zakúpení Flip Folio teraz na oficiálnom eshope Logitech.com získate 50% zľavu na digitálnu ceruzku Logitech Crayon a zadarmo puzdro Logi Accessory Case. Štandardná doprava je pri objednávke na logitech.com zdarma. Pre viac informácií navštívte [www.logitech.com/sk-sk/shop/p/flip-folio](http://www.logitech.com/cs-cz/shop/p/flip-folio).

**O spoločnosti Logitech**

Spoločnosť Logitech pomáha všetkým ľuďom realizovať ich túžby pomocou technológií, ktoré každému umožňujú tvoriť, byť úspešnejším a užívať si viac život. Navrhuje a vytvára produkty, ktoré spájajú ľudí prostredníctvom počítačov, hier, videa, hudby alebo streamovania a tvorby obsahu. Medzi značky spoločnosti Logitech patria [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Viac informácií o spoločnosti Logitech môžete získať na webových stránkach [www.logitech.com](http://www.logitech.com), [firemnom blogu](http://blog.logitech.com/), [Facebooku](https://www.facebook.com/logitechczsk) alebo Twitteri s hashtagom [@ Logitech](https://twitter.com/Logitech).

Logitech a ďalšie značky Logitech sú ochranné známky alebo registrované ochranné známky spoločnosti Logitech Europe SA a/alebo jej pridružených spoločností v Spojených štátoch a ďalších krajinách. Všetky ostatné ochranné známky sú majetkom príslušných vlastníkov. Viac informácií o spoločnosti Logitech a jej produktoch môžete získať na webových stránkach spoločnosti na adrese [www.logitech.com](http://cts.businesswire.com/ct/CT?id=smartlink&url=http%3A%2F%2Fwww.logitech.com&esheet=51739948&newsitemid=20180108006876&lan=en-US&anchor=www.logitech.com&index=10&md5=d088f386496b7af38236e741face445d).